### Beslutningstema

I denne sag skal Teknik- og Miljøudvalget drøfte Tønder Kommunes Psykiatriplan 2021 - 2024 med henblik på, at der skal udarbejdes en handleplan for området.

### Sagsfremstilling

Tønder Kommunes Psykiatriplan 2021-2024 blev godkendt i Kommunalbestyrelsen den 22. december 2021.

Formålet med Tønder Kommunes Psykiatriplan 2021-2024:

* At danne en overordnet ramme på tværs af politiske udvalg og fagområder, der understøtter indsatserne til borgere med psykisk sygdom og psykisk sårbarhed.
* At understøtte borgeren i at mestre eget liv, med mindst mulig kommunal indgriben.
* At organisationen er rustet til at kunne udvikle sig og løse de udfordringer området står overfor i de kommende år.

Det er målet med psykiatriplanen for Tønder Kommune, at skabe rammen for en helhedsorienteret indsats, hvor psykisk syge og sårbare borgere udvikler sig. Målgruppen for psykiatriplanen er voksne borgere 16+ år med psykisk sygdom eller psykisk sårbarhed. Tønder Kommunes Psykiatriplan spiller op mod Region Syddanmarks Psykiatriplan 2020-2024.

Psykiatriplanen 2021-2024 indeholder ni indsatsområder, som sætter en overordnet ramme for udviklingen af psykiatriområdet, og de udfordringer Tønder Kommune står overfor:

* Mestring af eget liv
* Involvering af pårørende og netværk
* Overgange og brobygning
* Lighed i sundhed
* Uddannelse og job
* Samarbejde med frivillige
* Patrick Bach to peer arbejde (fællesskaber mellem socialt udsatte)
* Organisering
* Kompetenceudvikling af medarbejdere

I forbindelse med godkendelse af Tønder Kommunes Psykiatriplan blev det besluttet, at alle stående fagudvalg skal udarbejde en handleplan.

Proces:

Fagudvalgene udvælger hvilke indsatser ud af de 9 indsatsområder, man ønsker at arbejde med i handleplanen.

Herefter udarbejdes en samlet handleplan, som behandles i Socialudvalget og Handicaprådet i oktober 2022.

En gang årligt giver fagudvalgene en status på handleplanen til Socialudvalget og Handicaprådet.

### Direktøren for Børn, Unge og Social indstiller,

at konkrete indsatser udvælges til at indgå i en samlet handleplan til implementering af Psykiatriplanen 2021 - 2024.

### Beslutning

Udvalget har prioriteret indsatsområderne "Uddannelse og job" samt "Samarbejde med frivillige".

Marcus Larsen deltog ikke i mødet.